Lav et referat af nedenstående tekst:

Tekst:
Tirsdag klokken 15.57 fik Nordjyllands Politi melding om at en hest uden rytter løb rundt i kanten af Rold Skov. Af frygt for at der måske var en tilskadekommen rytter i skoven var Nordjyllands Politi lige ved at sætte en større eftersøgning med hunde i gang i den øde skov. Men en vaks operatør på politigården tog en chance og ringede til en af de eneste ejendomme i området. - Det er husets ejer, der tager telefonen, og da vi spørger, om han kender noget til en hest uden rytter, bekræfter han, at det er hans kone, der har været ude at ride med et selskab, hvor en kvinde er blevet smidt af hesten, fortæller vagtchef ved Nordjyllands Politi Karsten Højrup Kristensen. - Hun er ikke kommet noget til, og hesten kom også selv hjem efter en times tid. Men moralen i historien er, at man godt lige må give os et kald, hvis sådan noget sker, og andre kan risikere at blive bekymrede. Vi undgik jo heldigvis at sætte en stor eftersøgning i gang, men det var jo et rent tilfælde, siger vagtchefen.

Referat:
En hest uden rytter var lige ved at sætte den helt store eftersøgning i gang, men så greb politiet telefonen.